AQShning Rossiyadagi elchixonasiga ilk bor ayol kishi rahbarlik qiladi. Elchi lavozimi uch oydan ko‘proq vaqt davomida bo‘sh turgandi. Foto: AP AQSh Kongressi Senati Linn Treysining Rossiyadagi elchi lavozimiga nomzod sifatida tasdiqlanishini qo‘llab-quvvatladi. Buning uchun 93 senator ijobiy, ikki nafar senator salbiy ovoz berdi. Treysida dushman hukumat oldida o‘z vazifalarini bajarishga va Kremlda Amerika vakili bo‘lishga jur’at bor, dedi Senatning tashqi aloqalar qo‘mitasi raisi Bob Menendes. Hozirda Armanistonda elchi bo‘lib ishlayotgan Treysi Rossiyada xuddi shunday lavozimni egallagan birinchi amerikalik ayol bo‘ladi. U Moskvada oldin ham faoliyat yuritgan, avvaliga 1980-yillar oxirida, keyin 2014-2017 yillarda elchi o‘rinbosari Jon Tefftning o‘rinbosari sifatida. Yangi lavozimida u 4 sentabrda bu vazifani tark etgan Jon Sallivanning o‘rnini egalladi. Bu vaqtdan so‘ng elchixonani muvaqqat ishlar vakili Elizabet Rud boshqargan.